als_Latn dik_Latn sag_Latn
Tema: Poezi Për Atdheun
Mora Rrugë
Mora rrugë dalëngadalë
Shikimi fort m'u mjegullua,
Nuk isha më i ri si djalë,
Udhëtimi ishte i vështirë për mua.
Por edhe i mbushur me emocion
Për atë prag e për atë krua,
Veç trupi e zemra ime e kupton,
Ishte udhëtim i veqant për mua.
Pas ca rruge arrita tek një pemë
Këmbët s'më mbanin dot,
Rreth e rrotull një imazh i rremë,
M'u mbushën sytë me lot.
Kisha bredhur si fëmijë në ato anë
Edhe kujtime mbaja unë plot,
Se di pse u bëra tani pishman !
Pamjet e vjetra po më dalin kot.
Asgjë s'më duket siç ka qenë dikur
Por unë prap këtu do të mbetem,
Ashtu si qëndron përherë një gur,
Pranë varreve të të parëve, do të tretem.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn